2. pielikums

Ministru kabineta

2018. gada  .

noteikumiem Nr.

**Projekta pieteikumu vērtēšanas kritēriji**

1. Projekta pieteikumi tiek vērtēti konkursa kārtībā. Projekta pieteikumiem, kuri saņem augstāko rezultātu, tiek piešķirts atbalsta pasākuma finansējums. Projekta pieteikuma rezultātu nosaka, izvērtējot šo noteikumu 2. pielikumā norādītos kritērijus ar šādu svaru un tos summējot:

1.1. uzņēmējdarbības projekta apraksts, ar svaru 0,1;

1.2. uzņēmējdarbības projekta īstenošanai piesaistīto investīciju apmērs un veids, ar svaru 0,3;

1.3. aprēķins par projekta pieteikuma iesniedzēja prognozējamo kopējo nodokļu maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no atbalsta pasākuma projekta pieteikumā norādītā plānotā projekta uzsākšanas brīža, ar svaru 0,5;

1.4. remigranta vai iekšējā migranta apgādībā esošo bērnu skaits līdz 18 gadu vecumam, ar svaru 0,1.

2. Atbalsta pasākuma projekta pieteikumu vērtēšana:

2.1. vērtēšanas komisijas locekļi piešķir punktus katram šo noteikumu 2.  pielikumā noteiktajiem kritērijiem;

2.2. katram projekta pieteikumam tiek aprēķināts rezultāts saskaņā ar šo noteikumu 2. pielikumā norādīto formulu;

2.3. rezultāti tiek secīgi sarindoti, vērtēšanas komisijas protokolā kā pirmo norādot to projekta pieteikumu, kas saņēmis vislielāko punktu skaitu, bet kā pēdējo – to pieteikumu, kas saņēmis vismazāko punktu skaitu.

|  |  |  |
| --- | --- | --- |
| **Nr.p.k.** | **Kritērijs** | **Vērtēšanas sistēma – punktu skala** |
| **A** | **Uzņēmējdarbības projekta apraksts, ar svaru 0,1**   1. uzņēmējdarbības projekta galvenā ideja; 2. uzņēmuma darbības pamatmodelis; 3. peļņas potenciāls; 4. vietējo un reģionālo resursu (t.sk. spēju) efektīva izmantošana konkrētā uzņēmējdarbības projekta ietvaros; 5. pieprasītais atbalsta pasākuma finansējums. | Kritērijs nav izslēdzošs |
|  | Nav sniegts uzņēmējdarbības projekta apraksts | 0 |
|  | Ietvertas divas uzņēmējdarbības projekta apraksta apakšsadaļas | 1 |
|  | Ietvertas trīs uzņēmējdarbības projekta apraksta apakšsadaļas | 2 |
|  | Kvalitatīvi ietvertas visas uzņēmējdarbības projekta apraksta apakšsadaļas | 3 |
| **B** | **Uzņēmējdarbības projekta īstenošanai piesaistīto investīciju apmērs, ar svaru 0,3** |  |
|  | Uzņēmējdarbības projekts nekvalificējas atbalsta pasākuma finansējuma saņemšanai | Kritērijs ir izslēdzošs |
|  | Piesaistīto investīciju apmērs veido no 50% līdz 74% no atbalsta pasākuma finansējuma apmēra | 1 |
|  | Piesaistīto investīciju apmērs veido no 75% līdz 99% no atbalsta pasākuma finansējuma apmēra | 2 |
|  | Piesaistīto investīciju apmērs veido 100% un vairāk no atbalsta pasākuma finansējuma apmēra | 3 |
| **C** | **Aprēķins par projekta pieteikuma iesniedzēja prognozējamo kopējo nodokļu maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta pieteikumā norādītā plānotā projekta uzsākšanas brīža, ar svaru 0,5** |  |
|  | Uzņēmējdarbības projekts nekvalificējas atbalsta pasākuma finansējuma saņemšanai | Kritērijs ir izslēdzošs |
|  | Prognozējamais kopējais nodokļu maksājums veido no 100% līdz 124% attiecību pret atbalsta pasākuma finansējuma apmēru | 1 |
|  | Prognozējamais kopējais nodokļu maksājums veido no 125% līdz 149% attiecību pret atbalsta pasākuma finansējuma apmēru | 2 |
|  | Piesaistīto investīciju apmērs veido 150% un vairāk no atbalsta pasākuma finansējuma apmēra | 3 |
| **D** | **Atbalsta pasākuma dalībnieka apgādībā esošo bērnu skaits līdz 18 gadu vecumam,** **ar svaru 0,1** | Kritērijs nav izslēdzošs |
|  | Atbalsta pasākuma dalībnieka apgādībā nav bērnu | 0 |
|  | Atbalsta pasākuma dalībnieka apgādībā ir viens vai divi bērni | 1 |
|  | Atbalsta pasākuma dalībnieka apgādībā ir trīs vai četri bērni | 2 |
|  | Atbalsta pasākuma dalībnieka apgādībā ir pieci vai vairāk bērnu | 3 |
| **Rezultāta aprēķina formula:**  **Rezultāts= A punktu skaits\*0,1 + B punktu skaits\*0,3 + C punktu skaits\*0,5 + D punktu skaits \*0,1** | | |

Vides aizsardzības un

reģionālās attīstības ministrs Kaspars Gerhards